Ungari rahvuspüha on hea päev selleks, et pisut linnast väljas või linna piiril lõõgastuda. Seekord Põhja-Budas. Plaanis oli väike matk, mis tegelikkuses osutus heaks füüsiliseks koormuseks. Sest mulle mäed meeldivad ja kui on võimalus  end värskes õhus natuke liigutada, haaran ikka võimalusest ja ungarlaste väsimust ignoreerides rühin kõrgustesse nagu hammasraudtee. Me Kristiinaga näitasime igatahes, milleks eestlased võimelised on. Ka keset kõige sügavamat mudalompi põlvitamine ei morjendanud mu häämeelt kevadest ja liikumisest. Kokard sai küll mudaseks, aga seep pesi selle pärast jälle ilusti puhtaks.